《赠日者王谈天》
宋代·蒲寿宬

问天天不言，君更欲谈天。
只且话明日，岂须穷百年。
已灵机石事，犹梦蚁柯边。
为扣希夷老，如何尚爱眠。

作者简介：名或作寿晟、寿峸。宋末阿拉伯人。与弟蒲寿庚至泉州贸易。度宗咸淳间，知梅州。益、广二王航海至泉州，时寿庚为泉州守，闭城不纳。寿宬密谕寿庚纳款于元，遂于景炎元年同降元朝。有《心泉学诗稿》。